title: Komisjoni rakendusmäärus (EL) 2017/2236, 5. detsember 2017, millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta

text:
               6.12.2017

               ET

               Euroopa Liidu Teataja

               L 320/6

         KOMISJONI RAKENDUSMÄÄRUS (EL) 2017/2236,
   5. detsember 2017,
   millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 27 lõiget 4,
   ning arvestades järgmist:

               (1)

               Liikmesriigid on vastavalt direktiivi 92/83/EMÜ artikli 27 lõike 1 punktile a kohustatud aktsiisimaksust vabastama mis tahes liikmesriigi nõuete kohaselt täielikult denatureeritud alkoholi, kui need nõuded on vastavalt kõnealuse artikli lõigete 3 ja 4 tingimustele nõuetekohaselt teatavaks tehtud ja heaks kiidetud.

               (2)

               Direktiivi 92/83/EMÜ artikli 27 lõike 1 punkti a kohaselt igas liikmesriigis alkoholi täielikuks denatureerimiseks kasutatavad denaturandid on esitatud komisjoni määruse (EÜ) nr 3199/93 (2) lisas.

               (3)

               8. juunil 2017 teatas Rumeenia komisjonile, millist denaturanti ta kavatseb kasutada alkoholi täielikuks denatureerimiseks kõnealuse direktiivi artikli 27 lõike 1 punkti a tähenduses alates 1. septembrist 2017.

               (4)

               Komisjon edastas kõnealuse teate teistele liikmesriikidele 14. juunil 2017.

               (5)

               5. juulil 2017 teatas Bulgaaria komisjonile, millist denaturanti ta kavatseb kasutada alkoholi täielikuks denatureerimiseks kõnealuse direktiivi artikli 27 lõike 1 punkti a tähenduses alates 1. augustist 2017.

               (6)

               Komisjon edastas kõnealuse teate teistele liikmesriikidele 7. juulil 2017.

               (7)

               Komisjonile ei ole laekunud vastuväiteid.

               (8)

               Õiguskindluse aspektist lähtudes peaks käesolev määrus jõustuma võimalikult kiiresti.

               (9)

               Seepärast tuleks määrust (EÜ) nr 3199/93 vastavalt muuta.

               (10)

               Käesolevas määruses sätestatud meetmed on kooskõlas aktsiisikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 3199/93 lisa asendatakse käesoleva määruse lisa tekstiga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2017

            Komisjoni nimel

            president

         Jean-Claude JUNCKER

      (1)  EÜT L 316, 31.10.1992, lk 21.

      (2)  Komisjoni 22. novembri 1993. aasta määrus (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta (EÜT L 288, 23.11.1993, lk 12).

      LISA
      „
            LISA
            Alkoholi täielikuks denatureerimiseks kasutada lubatud toodete loetelu koos vastavate Chemical Abstracts Service'i (CAS) registreerimisnumbritega:

                        Atsetoon

                        CASi nr: 67–64-1

                        Denatooniumbensoaat

                        CASi nr: 3734-33–6

                        Etanool

                        CASi nr: 64–17-5

                        Etüül-tert-butüüleeter

                        CASi nr: 637–92-3

                        Fluorestseiin

                        CASi nr: 2321-07–5

                        Bensiin (sh pliivaba bensiin)

                        CASi nr: 86290-81–5

                        Isopropüülalkohol

                        CASi nr: 67–63-0

                        Petrool

                        CASi nr: 8008-20–6

                        Lambiõli

                        CASi nr: 64742-47–8 ja 64742-48–9

                        Metanool

                        CASi nr: 67–56-1

                        Metüületüülketoon (2-butanoon)

                        CASi nr: 78–93-3

                        Metüülisobutüülketoon

                        CASi nr: 108–10-1

                        Metüleensinine (52015)

                        CASi nr: 61–73-4

                        Lahustibensiin

                        CASi nr: 8030-30–6

                        Tärpentiniõlid

                        CASi nr: 8006-64–2

                        Tehniline bensiin

                        CASi nr: 92045-57–3

                  Mõistel „absoluutne etanool“ on käesolevas lisas sama tähendus kui Rahvusvahelise Puhta Keemia ja Rakenduskeemia Liidu (IUPAC) terminoloogias.
            Kõigis liikmesriikides võib denatureeritud alkoholile lisada mis tahes värvainet, et anda alkoholile iseloomulik värvus, mis muudab selle kergesti äratuntavaks.
            I.   Belgias, Bulgaarias, Taanis, Saksamaal, Eestis, Iirimaal, Kreekas, Hispaanias, Prantsusmaal, Itaalias, Küprosel, Lätis, Leedus, Luksemburgis, Ungaris, Maltal, Madalmaades, Austrias, Poolas, Portugalis, Rumeenias, Sloveenias, Slovakkias ja Soomes alkoholi täielikuks denatureerimiseks kasutatav ühtne denatureerimismeetod

            Hektoliitri absoluutse etanooli kohta:

                        —

                        1,0 liitrit isopropüülalkoholi,

                        —

                        1,0 liitrit metüületüülketooni,

                        —

                        1,0 grammi denatooniumbensoaati.

                  II.   Alkoholi täielikuks denatureerimiseks kasutatava ühtse denatureerimismeetodi korral kasutatakse järgmistes liikmesriikides suuremat kontsentratsiooni:

               Tšehhi Vabariik ja Ühendkuningriik

            Hektoliitri absoluutse etanooli kohta:

                        —

                        3,0 liitrit isopropüülalkoholi,

                        —

                        3,0 liitrit metüületüülketooni,

                        —

                        1,0 grammi denatooniumbensoaati.

               Horvaatia

            Hektoliitri absoluutse etanooli kohta:
            vähemalt:

                        —

                        1,0 liitrit isopropüülalkoholi,

                        —

                        1,0 liitrit metüületüülketooni,

                        —

                        1,0 grammi denatooniumbensoaati.

               Rootsi

            Hektoliitri absoluutse etanooli kohta:

                        —

                        1,0 liitrit isopropüülalkoholi,

                        —

                        2,0 liitrit metüületüülketooni,

                        —

                        1,0 grammi denatooniumbensoaati.

                  III.   Teatavates liikmesriikides alkoholi täielikuks denatureerimiseks kasutatavad täiendavad denatureerimismeetodid:

            Hektoliitri absoluutse etanooli kohta üks järgmistest segudest:

               Tšehhi Vabariik

                        1.

                        0,4 liitrit lahustibensiini,
                        0,2 liitrit petrooli,
                        0,1 liitrit tehnilist bensiini.

                        2.

                        3,0 liitrit etüül-tert-butüüleetrit,
                        1,0 liitrit isopropüülalkoholi,
                        1,0 liitrit pliivaba bensiini,
                        10 milligrammi fluorestseiini.

               Kreeka

            Denatureerida on lubatud ainult halva kvaliteediga alkoholi (destillatsiooni eel- ja järeljooksud), mille alkoholisisaldus on vahemikus 93–96 mahuprotsenti.
            Vett sisaldava 93-mahuprotsendilise kontsentratsiooniga alkoholi hektoliitrile lisatakse järgmised ained:

                        —

                        2,0 liitrit metanooli,

                        —

                        1,0 liitrit tärpentiniõli,

                        —

                        0,50 liitrit lambiõli,

                        —

                        0,40 grammi metüleensinist.

                  20 °C juures peaks muutmata kujul lõpptoode saavutama alkoholisisalduse 93 mahuprotsenti.

               Soome – lubatud kuni 31.12.2018

            Hektoliitri absoluutse etanooli kohta üks järgmistest segudest:

                        1.

                        2,0 liitrit metüületüülketooni,
                        3,0 liitrit metüülisobutüülketooni.

                        2.

                        2,0 liitrit atsetooni,
                        3,0 liitrit metüülisobutüülketooni.

                  “


title: Komisjoni rakendusmäärus (EL) 2017/2241, 6. detsember 2017, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (EMPs kohaldatav tekst )

text:
               7.12.2017

               ET

               Euroopa Liidu Teataja

               L 322/27

         KOMISJONI RAKENDUSMÄÄRUS (EL) 2017/2241,
   6. detsember 2017,
   millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 497 lõiget 3,
   ning arvestades järgmist:

               (1)

               Selleks et hoida ära häireid rahvusvahelistel finantsturgudel ning mitte karistada krediidiasutusi ja investeerimisühinguid rangemate omavahendite nõuete kehtestamisega olemasolevate kolmandates riikides asutatud kesksete vastaspoolte tunnustamise protsessi ajal, on määruse (EL) nr 575/2013 artikli 497 lõikega 2 ette nähtud üleminekuperiood, mille jooksul võivad liidus asutatud krediidiasutused ja investeerimisühingud käsitada kolmandate riikide keskseid vastaspooli, kellega nad tehinguid kliirivad, nõuetele vastavate kesksete vastaspooltena.

               (2)

               Määrusega (EL) nr 575/2013 muudeti Euroopa Parlamendi ja nõukogu määrust (EL) nr 648/2012 (2) seoses teatavate sisenditega, mida kasutatakse krediidiasutuste ja investeerimisühingute omavahendite nõuete arvutamiseks kolmandate riikide kesksete vastaspoolte vastu olevate nõuete puhul. Sellest tulenevalt on määruse (EL) nr 648/2012 artikli 89 lõikega 5a ette nähtud, et teatavad kolmandate riikide kesksed vastaspooled edastavad piiratud ajavahemiku jooksul teavet oma kliirivatelt liikmetelt saadud alustamise tagatise kogusumma kohta. See üleminekuperiood vastab määruse (EL) nr 575/2013 artikli 497 lõikes 2 sätestatud üleminekuperioodile.

               (3)

               Mõlemad üleminekuperioodid pidid lõppema 15. juunil 2014.

               (4)

               Määruse (EL) nr 575/2013 artikli 497 lõikega 3 on antud komisjonile õigus võtta vastu rakendusakt, et pikendada omavahendite nõuetega seotud üleminekuperioodi erakorralises olukorras kuue kuu võrra. Kõnealust ajapikendust tuleks kohaldada ka määruse (EL) nr 648/2012 artikli 89 lõikes 5a sätestatud tähtaegade suhtes. Kõnealuseid üleminekuperioode pikendati viimati komisjoni rakendusmäärusega (EL) 2017/954 (3)15. detsembrini 2017.

               (5)

               Kolmandates riikides asutatud kesksetest vastaspooltest, kes on taotlenud tunnustamist vastavalt määruse (EL) nr 648/2012 artiklile 25, on Euroopa Väärtpaberiturujärelevalve juba tunnustanud 29 vastaspoolt. Sealhulgas on üht Uus-Meremaa keskset vastaspoolt tunnustatud komisjoni rakendusotsuse (EL) 2016/2274 (4) alusel. Lisaks sellele saab kolme India keskset vastaspoolt tunnustada komisjoni rakendusotsuse (EL) 2016/2269 (5) alusel. Ülejäänud kolmandates riikides asutatud kesksed vastaspooled on endiselt tunnustamise ootel ning nendetunnustamise protsessiga ei jõuta lõpule 15. detsembriks 2017. Kui üleminekuperioodi ei pikendata, peaksid liidus asutatud krediidiasutused ja investeerimisühingud (või nende väljaspool liitu asutatud tütarettevõtjad), kellel on ülejäänud kolmandates riikides asutatud kesksete vastaspoolte vastu nõudeid, nimetatud nõuete puhul omavahendeid märkimisväärselt suurendama, mis võib tingida nende krediidiasutuste ja investeerimisühingute loobumise otsesest osalemisest kõnealustes kesksetes vastaspooltes või vähemalt ajutiselt nende krediidiasutuste ja investeerimisühingute klientidele kliirimisteenuste osutamise katkestamise, põhjustades seega tõsiseid häireid turgudel, kus kõnealused kesksed vastaspooled tegutsevad.

               (6)

               Seepärast jääks ka pärast rakendusmäärusega (EL) 2017/954 ette nähtud üleminekuperioodi lõppemist alles vajadus hoida ära häireid väljaspool liitu asuvatel finantsturgudel, mis tingis määruse (EL) nr 575/2013 artikli 497 lõikes 2 sätestatud üleminekuperioodi eelmised pikendamised. Üleminekuperioodi uus pikendamine peaks võimaldama liidus asutatud krediidiasutustel ja investeerimisühingutel (või nende väljaspool liitu asutatud tütarettevõtjatel) vältida omavahendite nõuete märkimisväärset suurenemist tulenevalt sellest, et kesksete vastaspoolte (kes pakuvad realistlikul ja kättesaadaval viisil spetsiifilisi kliirimisteenuseid, mida liidus asutatud krediidiasutused ja investeerimisühingud või nende väljaspool liitu asutatud tütarettevõtjad vajavad) tunnustamise protsess ei ole lõpule jõudnud. Järelikult on asjakohane pikendada üleminekuperioode veel kuue kuu võrra.

               (7)

               Käesolevas määruses sätestatud meetmed on kooskõlas Euroopa panganduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 575/2013 artikli 497 lõikes 2 ning määruse (EL) nr 648/2012 artikli 89 lõike 5a teises lõigus osutatud 15-kuulisi perioode, mida pikendati viimati rakendusmäärusega (EL) 2017/954, pikendatakse veel kuue kuu võrra, kuni 15. juunini 2018.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. detsember 2017

            Komisjoni nimel

            president

         Jean-Claude JUNCKER

      (1)  ELT L 176, 27.6.2013, lk 1.

      (2)  Euroopa Parlamendi ja nõukogu 4. juuli 2012. aasta määrus (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.7.2012, lk 1).

      (3)  Komisjoni 6. juuni 2017. aasta rakendusmäärus (EL) 2017/954, millega pikendatakse Euroopa Parlamendi ja nõukogu määrustega (EL) nr 575/2013 ja (EL) nr 648/2012 ette nähtud üleminekuperioode seoses omavahendite nõuetega kesksete vastaspoolte vastu olevate nõuete puhul (ELT L 144, 7.6.2017, lk 14).

      (4)  Komisjoni 15. detsembri 2016. aasta rakendusotsus (EL) 2016/2274 keskseid vastaspooli käsitleva Uus-Meremaa õigusraamistiku samaväärsuse kohta kooskõlas Euroopa Parlamendi ja nõukogu määrusega (EL) nr 648/2012 (ELT L 342, 16.12.2016, lk 54).

      (5)  Komisjoni 15. detsembri 2016. aasta rakendusotsus (EL) 2016/2269 keskseid vastaspooli käsitleva India õigusraamistiku samaväärsuse kohta kooskõlas Euroopa Parlamendi ja nõukogu määrusega (EL) nr 648/2012 (ELT L 342, 16.12.2016, lk 38).


title: Komisjoni rakendusmäärus (EL) 2017/2248, 30. november 2017, teatavate kaupade klassifitseerimise kohta kombineeritud nomenklatuuris

text:
                  8.12.2017

                  ET

                  Euroopa Liidu Teataja

                  L 324/14

            KOMISJONI RAKENDUSMÄÄRUS (EL) 2017/2248,
      30. november 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 30. november 2017

               Komisjoni nimel

               presidendi eest

               maksunduse ja tolliliidu peadirektoraadi

               peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon
                     (CN-kood)

                     Põhjendused

                     (1)

                     (2)

                     (3)

                     Toode terasköisjuhtmest (ingl. k nn guy-grip dead-end) kuuest 3,25 mm paksusest traadist.
                     Traadid on külmtõmmatud galvaanitud süsinikterasest. Traadid on üksteisega paralleelsed ja kaetud tsinkpindega. Traadid on kogu pikkuses lõdvalt keerutatud ja painutatud U-kujuliseks.
                     Pärast tollile esitamist kasutatakse toodet tõmmitsa osana puidust telefonipostidele, st traat keerutatakse tihedasti kokku, nii et sellest moodustub trossikee.
                     Vt fotosid (*1).

                     7326 20 00

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7326  ja 7326 20 00  sõnastusega.
                     Toodet ei või klassifitseerida rubriiki 7312  kui trossikeed, trossid, põimitud lint, tropid jms, kuna toode ei ole tihedalt keerutatud (vt ka HSi selgitavad märkused, rubriik 7312 , esimene lõik ja kombineeritud nomenklatuuri selgitavad märkused, rubriigid 7312 10 61  kuni 7312 10 69 ). Toode keerutatakse tihedasti alles siis, kui see paigaldatakse telefonipostile.
                     Seepärast tuleb toode klassifitseerida muu raud- ja terastootena CN-koodi 7326 20 00  alla.

            (*1)  Fotod on üksnes illustreerivad.


title: Komisjoni rakendusmäärus (EL) 2017/2243, 30. november 2017, millega tunnistatakse kehtetuks rakendusmäärus (EL) nr 1212/2014 teatavate kaupade klassifitseerimise kohta kombineeritud nomenklatuuris

text:
               8.12.2017

               ET

               Euroopa Liidu Teataja

               L 324/1

         KOMISJONI RAKENDUSMÄÄRUS (EL) 2017/2243,
   30. november 2017,
   millega tunnistatakse kehtetuks rakendusmäärus (EL) nr 1212/2014 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) ning eelkõige selle artikli 57 lõiget 4 ja artikli 58 lõiget 2,
   ning arvestades järgmist:

               (1)

               Rakendusmäärusega (EL) nr 1212/2014 (2) klassifitseeris komisjon titaanisulamist monoliitse silindrilise keermestatud toote ning esitas selle traumakirurgias kasutamiseks CN-koodi 8108 90 90 all.

               (2)

               Kohtuasjas C-51/16 (3) otsustas Euroopa Kohus, et nõukogu määruse (EMÜ) nr 2658/87 (4) I lisas, mida on muudetud komisjoni rakendusmäärusega (EL) nr 1101/2014, (5) esitatud ühise tollitariifistiku kombineeritud nomenklatuuri rubriiki 9021 tuleb tõlgendada nii, et sellesse rubriiki kuuluvad niisugused meditsiiniliste implantaatide kruvid, mida käsitletakse põhikohtuasjas, kuna neil toodetel on omadused, mis eristavad neid tavatoodetest eelkõige nende kõrge tehnoloogilise taseme ja suure täpsuse ning samuti valmistamismeetodi ja funktsiooni spetsiifika tõttu. Asjaolu, et selliseid meditsiiniliste implantaatide kruve, mida käsitletakse põhikohtuasjas, saab kehasse paigaldada vaid spetsiaalsete meditsiiniliste instrumentidega, mitte aga tavatöövahenditega, on üks arvesse võetavatest iseärasustest, et neid meditsiiniliste implantaatide kruve tavatoodetest eristada.

               (3)

               Rakendusmäärusega (EL) nr 1212/2014 hõlmatud toode vastab implantaatide kruve käsitlevale ISO/TC 150 standardile, toode esitatakse tollile steriilses pakendis ja kasutamiseks luumurdude fikseerimiseks traumakirurgias, toode on tähistatud numbriga ning seega jälgitav kogu tootmise ja turustamise jooksul, ning seda saab paigaldada kehasse spetsiaalseid instrumente kasutades.

               (4)

               Seega ei ole rakendusmäärusega (EL) nr 1212/2014 hõlmatud toote klassifitseerimine CN-koodi 8108 90 90 alla kooskõlas Euroopa Kohtu järeldustega kohtuasjas C-51/16.

               (5)

               Seepärast tuleks rakendusmäärus (EL) nr 1212/2014 tunnistada kehtetuks.

               (6)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärus (EL) nr 1212/2014 tunnistatakse kehtetuks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2017

            Komisjoni nimel

            presidendi eest

            maksunduse ja tolliliidu peadirektoraadi

            peadirektor

         Stephen QUEST

      (1)  ELT L 269, 10.10.2013, lk 1.

      (2)  Komisjoni 11. novembri 2014. aasta rakendusmäärus (EL) nr 1212/2014 teatavate kaupade klassifitseerimise kohta kombineeritud nomenklatuuris (ELT L 329, 14.11.2014, lk 3).

      (3)  Euroopa Kohtu 26. aprilli 2017. aasta otsus, Stryker EMEA Supply Chain Services, C-51/16, ECLI:EU:C:2017:298.

      (4)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

      (5)  Komisjoni 16. oktoobri 2014. aasta määrus (EL) nr 1101/2014, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 312, 31.10.2014, lk 1).


title: Komisjoni rakendusmäärus (EL) 2017/2244, 30. november 2017, teatavate kaupade klassifitseerimise kohta kombineeritud nomenklatuuris

text:
                  8.12.2017

                  ET

                  Euroopa Liidu Teataja

                  L 324/3

            KOMISJONI RAKENDUSMÄÄRUS (EL) 2017/2244,
      30. november 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ettenähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 30. november 2017

               Komisjoni nimel

               presidendi eest

               põllumajanduse ja maaelu arengu peadirektoraadi

               peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon
                     (CN-kood)

                     Põhjendused

                     (1)

                     (2)

                     (3)

                     Toode koosneb kahest horisontaalsest ja kahest vertikaalsest ekstrudeeritud alumiiniumist siinist, mis kokku moodustavad kruvidega seinale kinnitatava raami.
                     Toode on kavandatud seinaplaatidest paneelide kinnitamiseks.
                     Horisontaalsete siinide konstruktsioon võimaldab libistada neisse paneele, mille tõttu on neid vajaduse korral lihtne eemaldada või asendada.
                     (Vt foto (*1))

                     7616 99 90

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7616 , 7616 99  ja 7616 99 90  sõnastusega.
                     Toodet ei või klassifitseerida rubriiki 8302  kui „mitteväärismetallist kinnitusdetailid, furnituurid jms tooted mööbli, uste, treppide, akende, ruloode, sadulsepatoodete, kohvrite, kastide, karpide jm jaoks“. Siinid on konstrueeritud seinaplaatidest paneelide seinale kinnitamiseks; seinapaneelid erinevad oma laadilt toodetest, mida kinnitatakse rubriiki 8302  kuuluvate toodetega (vt ka HSi selgitavad märkused, rubriik 8302 , teine lõik, punktid D ja E).
                     Seega tuleb toode klassifitseerida CN-koodi 7616 99 90  alla kui muu alumiiniumtoode.

            (*1)  Foto on üksnes illustreeriv.


title: Komisjoni rakendusmäärus (EL) 2017/2245, 30. november 2017, teatavate kaupade klassifitseerimise kohta kombineeritud nomenklatuuris

text:
                  8.12.2017

                  ET

                  Euroopa Liidu Teataja

                  L 324/6

            KOMISJONI RAKENDUSMÄÄRUS (EL) 2017/2245,
      30. november 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 30. november 2017

               Komisjoni nimel

               presidendi eest

               maksunduse ja tolliliidu peadirektoraadi

               peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon
                     (CN-kood)

                     Põhjendused

                     (1)

                     (2)

                     (3)

                     Plastist, libisemiskindla pinnaga toode (nn vannilaud) mõõtmetega umbes 35 × 69 cm.
                     Tootel on äravooluavad, käepide ja sisseehitatud seebialus. Alumisel küljel on neli vanni laiusele reguleeritavat tuge.
                     Vannilaud abistab kasutajat vanni sisse või sealt välja astumisel ning seda saab kasutada ka istme või pesemisvahendite alusena.
                     Vt foto (*1).

                     3924 90 00

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3924  ja 3924 90 00  sõnastusega.
                     Toode ei ole mööbliese, kuna see ei ole konstrueeritud ei põrandale ega maha asetamiseks, ülesriputamiseks, seinale kinnitamiseks ega pealistikku asetamiseks. Vastavalt kombineeritud nomenklatuuri grupi 94 märkusele 2 ei või toodet seega klassifitseerida mööbliesemena rubriikidesse 9401 , 9402  või 9403 .
                     Seepärast tuleb toode klassifitseerida muu plastist majapidamis- ja tualett-tarbena CN-koodi 3924 90 00  alla.

            (*1)  Foto on üksnes illustreeriv.


title: Komisjoni rakendusmäärus (EL) 2017/2246, 30. november 2017, teatavate kaupade klassifitseerimise kohta kombineeritud nomenklatuuris

text:
               8.12.2017

               ET

               Euroopa Liidu Teataja

               L 324/8

         KOMISJONI RAKENDUSMÄÄRUS (EL) 2017/2246,
   30. november 2017,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:

               (1)

               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2017

            Komisjoni nimel

            presidendi eest

            maksunduse ja tolliliidu peadirektoraadi

            peadirektor

         Stephen QUEST

      (1)  ELT L 269, 10.10.2013, lk 1.

      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Täisnurksed säritamata alumiiniumplaadid (nn laserdioodi suhtes tundlikud positiivsoojusplaadid), mille ühe külje pikkus on üle 255 mm ja mis on ühelt poolt kaetud emulsiooniga (mis peamiselt sisaldab aluses lahustuvat vaiku, ühte või mitut infrapunavärvainet (fototermiline muundaja) ja lahustuvuse vähendajat (värvaine)), mis on tundlik lainepikkusel 830 nm töötava infrapunalaseri valguse suhtes.
                  Plaadid on ette nähtud kasutamiseks seadmetes, millega kantakse kujutis arvutist otse trükiplaadile (Computer To Plate technology) keskmiste ja suuremate trükiarvude korral. Lõpptoote tööea pikendamiseks plaate kuumtöödeldakse, mis ilmutatud kujutist kõvendab.

                  3701 30 00

                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 37 märkusega 2 ning CN-koodide 3701  ja 3701 30 00  sõnastusega.
                  Toote omadused vastavad valgustundliku kihiga kaetud säritamata fotoplaadi omadustele.
                  Grupi 37 märkuses 2 tähistatakse terminiga „fotograafia“ menetlust, mille abil tekitatakse valguse või mõne muu kiirguse otsesel või kaudsel mõjul valgustundlikule pinnale nähtav kujutis.
                  Grupi 37 fotoplaadid on plaadid, millele on kantud üks või mitu emulsioonikihti, mis on tundlikud valguse või muu sellise kiirguse suhtes, mille energia on piisav selleks, et tekitada vajalik reaktsioon valgustundlikus materjalis, st elektromagnetkiirguse suhtes, mille lainepikkus on kuni 1 300  nm (sealhulgas gammakiirgus, ultraviolettkiirgus ja lähiinfrapunakiirgus), ning osakeste voo või tuumakiirguse suhtes, et luua ühe- või mitmevärviline kujutis (vt ka HSi selgitavad märkused, grupp 37). Selliste plaatide valgustundlik kiht on tundlik kiirguse suhtes, mille lainepikkus (830 nm) kuulub rubriigile 3701  vastavate lainepikkuste vahemikku.
                  Seega ei või toodet klassifitseerida trükiplaatidena CN-koodi 8442 50 00  alla, kuna rubriigi 3701  valgustundlikud plaadid ei kuulu rubriiki 8442  (vt ka HSi selgitavad märkused, rubriik 8442 , punkt B ja harmoneeritud süsteemi klassifitseerimise arvamus 3701.30/1 , 2015).
                  Seega tuleb plaadid klassifitseerida CN-koodi 3701 30 00  alla kui muud fotoplaadid mis tahes külje pikkusega üle 255 mm.


title: Komisjoni rakendusmäärus (EL) 2017/2247, 30. november 2017, teatavate kaupade klassifitseerimise kohta kombineeritud nomenklatuuris

text:
                  8.12.2017

                  ET

                  Euroopa Liidu Teataja

                  L 324/11

            KOMISJONI RAKENDUSMÄÄRUS (EL) 2017/2247,
      30. november 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik (1), eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 30. november 2017

               Komisjoni nimel

               presidendi eest

               maksunduse ja tolliliidu peadirektoraadi

               peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon
                     (CN-kood)

                     Põhjendused

                     (1)

                     (2)

                     (3)

                     Toode (soojendusmatt) mõõtmetega umbes 190 × 4 × 80 cm ja massiga umbes 11,5 kg. See on polsterdatud ja sisaldab kütteelementi (õhukese riidekihiga kaetud võre). Mati alumine osa (kütteelemendi all) koosneb 1 cm paksusest vahtmaterjali kihist. Mati pealmise külje välispinnale on sobitatud kiht lamedaid ja siledaid turmaliini sisaldavaid tehiskive. Toote pind on jäik ja kühmuline.
                     Tootel on juhtmega ühendatud juhtseade ja toitepistik. Juhtseadmel on seadistatud temperatuuri näidik, mitmesugused indikaatorid, soovitud temperatuuri seadistusnupp ja ON-/OFF-nupp.
                     Toode on kavandatud inimese keha eri osade soojendamiseks. Selle peal saab lamada või istuda. Temperatuur on reguleeritav vahemikus 30–70 °C. Tehiskivid eraldavad pärast soojendamist kauginfrapunakiirgust.
                     Vt fotosid (*1).

                     8516 79 70

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8516 , 8516 79  ja 8516 79 70  sõnastusega.
                     Toodet ei või klassifitseerida rubriiki 9019  kui massaažiaparatuuri, kuna toode ei tööta hõõrumise, vibratsiooni ega muu mehaanilise liikumisega; see ei ole ette nähtud keha masseerimiseks. Kivid on lamedad ja siledad, eri omadustega koguda ja ära anda soojust ilma hõõrumiseta (vt ka HSi selgitavad märkused, rubriik 9019 , II osa).
                     Samuti ei või toodet klassifitseerida rubriiki 9404  kui magamistoa- jms mööbli juurde kuuluvad lisandit, nt madrats või madratsikate, kuna toode ei ole mõeldud voodivarustuseks. Toode on jäik ja kühmulise pinnaga. Seega ei kohaldu tootele grupi 85 märkus 1 a.
                     Toode sobib kodus kasutamiseks termoteraapiaseadmena.
                     Seepärast tuleb toode klassifitseerida CN-koodi 8516 79 70  alla kui muu elektrotermiline seade.

            (*1)  Fotod on üksnes illustreerivad.


title: Komisjoni rakendusmäärus (EL) 2017/2260, 5. detsember 2017, millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas

text:
               8.12.2017

               ET

               Euroopa Liidu Teataja

               L 324/39

         KOMISJONI RAKENDUSMÄÄRUS (EL) 2017/2260,
   5. detsember 2017,
   millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 31. juuli 2015. aasta otsust (ÜVJP) 2015/1333, mis käsitleb piiravaid meetmeid seoses olukorraga Liibüas ja millega tunnistatakse kehtetuks otsus 2011/137/ÜVJP (1),
   võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (2) eriti selle artikli 20 punkti b,
   ning arvestades järgmist:

               (1)

               Määruse (EL) 2016/44 V lisas on loetletud laevad, mille ÜRO sanktsioonide komitee on kandnud loetellu vastavalt ÜRO Julgeolekunõukogu resolutsiooni 2146 (2014) punktile 11. Nimetatud määruse alusel on neil laevadel keelatud muu hulgas laadida, transportida ja lossida Liibüast pärit toornaftat ja siseneda liidu territooriumil asuvatesse sadamatesse.

               (2)

               ÜRO Julgeoleknõukogu komitee muutis 27. novembril 2017 laeva CAPRICORN identifitseerimisandmeid selliste laevade loetelus, mille suhtes kohaldatakse piiravaid meetmeid. Seepärast tuleks määruse (EL) 2016/44 V lisa vastavalt muuta.

               (3)

               Käesoleva määrusega kehtestatud meetmete mõjususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2016/44 V lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2017

            Komisjoni nimel

            presidendi eest

            välispoliitika vahendite talituse direktor

      (1)  ELT L 206, 1.8.2015, lk 34.

      (2)  ELT L 12, 19.1.2016, lk 1.

      LISA
      Määruse (EL) 2016/44 V lisa muudetakse järgmiselt.
      Kanne

         „1.   Nimi: CAPRICORN
         Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on pikendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 pikendas komitee 20. oktoobril 2017 kõnealuse kande kehtivust ning see kehtib kuni 18. jaanuarini 2018, kui komitee seda vastavalt resolutsiooni 2146 punktile 12 varem ei tühista. Lipuriik: Tansaania.

            Lisateave

         Loetellu kantud 21. juulil 2017. IMO: 8900878. 21. septembri 2017. aasta seisuga asus laev rahvusvahelistes vetes Araabia Ühendemiraatide ranniku lähedal.“

      asendatakse järgmisega:

         „1.   Nimi: CAPRICORN
         Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on pikendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 pikendas komitee 20. oktoobril 2017 kõnealuse kande kehtivust ning see kehtib kuni 18. jaanuarini 2018, kui komitee seda vastavalt resolutsiooni 2146 punktile 12 varem ei tühista. Lipuriik: teadmata.

            Lisateave

         Loetellu kantud 21. juulil 2017. IMO: 8900878. 21. septembri 2017. aasta seisuga asus laev rahvusvahelistes vetes Araabia Ühendemiraatide ranniku lähedal.“


title: Komisjoni rakendusmäärus (EL) 2017/2276, 8. detsember 2017, milles käsitletakse Bacillus subtilis'e (ATCC PTA-6737) valmistise uue kasutusviisi lubamist emiste söödalisandina (loa hoidja Kemin Europa N.V.) (EMPs kohaldatav tekst )

text:
                  9.12.2017

                  ET

                  Euroopa Liidu Teataja

                  L 326/50

            KOMISJONI RAKENDUSMÄÄRUS (EL) 2017/2276,
      8. detsember 2017,
      milles käsitletakse Bacillus subtilis'e (ATCC PTA-6737) valmistise uue kasutusviisi lubamist emiste söödalisandina (loa hoidja Kemin Europa N.V.)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 on esitatud taotlus lubada Bacillus subtilis'e (ATCC PTA-6737) valmistise uut kasutusviisi. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse Bacillus subtilis'e (ATCC PTA-6737) preparaadi uue kasutusviisi lubamist emiste söödalisandina, soodustamaks põrsaste saamist, ning selle klassifitseerimist söödalisandite kategooriasse „zootehnilised lisandid“.

                  (4)

                  Söödalisandite kategooriasse „zootehnilised lisandid“ kuuluva Bacillus subtilis'e (ATCC PTA-6737) preparaadi kasutamine lubati kümneks aastaks broilerkanade söödalisandina komisjoni määrusega (EL) nr 107/2010, (2) munakanatibude, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina komisjoni rakendusmäärusega (EL) nr 885/2011, (3) võõrutatud põrsaste ja muude kui liiki Sus scrofa domesticus kuuluvate võõrutatud sigalaste söödalisandina komisjoni rakendusmäärusega (EL) nr 306/2013, (4) broilerkalkunite ja aretuskalkunite söödalisandina komisjoni rakendusmäärusega (EL) nr 787/2013 (5) ning munakanade ja vähe levinud kodulinnuliikide munalindude söödalisandina komisjoni rakendusmäärusega (EL) 2015/1020 (6).

                  (5)

                  Euroopa Toiduohutusamet (edaspidi „toiduohutusamet“) jõudis oma 16. mai 2017. aasta arvamuses (7) järeldusele, et kavandatud kasutustingimuste juures ei avalda Bacillus subtilis'e (ATCC PTA-6737) preparaat kahjulikku mõju loomade ja inimeste tervisele ega keskkonnale. Samuti järeldas ta, et kõnealuse söödalisandi kasutamine võib parandada põrsaste kasvu ajavahemikul sünnist kuni võõrutamiseni, kui lisada seda emiste söödale alates kolm nädalat enne poegimist kuni põrsaste võõrutamiseni. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                  (6)

                     Bacillus subtilis'e (ATCC PTA-6737) preparaadi hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (7)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas nimetatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 8. detsember 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Komisjoni 8. veebruari 2010. aasta määrus (EL) nr 107/2010, milles käsitletakse Bacillus subtilis ATCC PTA-6737 lubamist broilerkanade söödalisandina (loa omanik Kemin Europa N.V.) (ELT L 36, 9.2.2010, lk 1).

         (3)  Komisjoni 5. septembri 2011. aasta rakendusmäärus (EL) nr 885/2011 Bacillus subtilis'e (ATCC PTA-6737) lubamise kohta munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina (loa omanik Kemin Europa N.V.) (ELT L 229, 6.9.2011, lk 3).

         (4)  Komisjoni 2. aprilli 2013. aasta rakendusmäärus (EL) nr 306/2013 Bacillus subtilis'e (ATCC PTA-6737) valmistise lubamise kohta võõrutatud põrsaste ja muude kui liiki Sus scrofa domesticus kuuluvate võõrutatud sigalaste söödalisandina (loa hoidja Kemin Europa N.V.) (ELT L 91, 3.4.2013, lk 5).

         (5)  Komisjoni 16. augusti 2013. aasta rakendusmäärus (EL) nr 787/2013, milles käsitletakse loa andmist valmistise Bacillus subtilis'e (ATCC PTA-6737) kasutamiseks broilerkalkunite ja aretuskalkunite söödalisandina (loa omanik Kemin Europa N.V.) (ELT L 220, 17.8.2013, lk 15).

         (6)  Komisjoni 29. juuni 2015. aasta rakendusmäärus (EL) 2015/1020, milles käsitletakse loa andmist Bacillus subtilis'e (ATCC PTA-6737) valmistise kasutamiseks munakanade ja vähe levinud kodulinnuliikide munalindude söödalisandina (loa omaja Kemin Europa N.V.) (ELT L 163, 30.6.2015, lk 22).

         (7)  EFSA Journal (2017); 17(5):4855.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     CFUd / kg täissöödas, mille niiskusesisaldus on 12 %

                        Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.

                     4b1823

                     Kemin Europa N.V.

                        Bacillus subtilis ATCC PTA-6737

                        Söödalisandi koostis

                        Bacillus subtilis'e (ATCC PTA-6737) preparaat, mis sisaldab vähemalt 1 × 1010 CFUd söödalisandi grammi kohta
                     Tahkel kujul

                        Toimeaine kirjeldus

                        Bacillus subtilis'e (ATCC PTA-6737) elujõulised eosed

                        Analüüsimeetod
                         (1)

                     Loendamine: eelkuumutusega töödeldud söödaproovide pindkülv trüptoon-soja-agarile.
                     Tuvastamine: impulssvälja-geelelektroforees (PFGE).

                     Emised

                     —

                     1 × 108

                     —

                                 1.

                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Kasutamiseks emiste puhul ajavahemikus algusega kolm nädalat enne poegimist kuni imetamisaja lõpuni.

                                 3.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.

                     29.12.2027

            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2017/2273, 8. detsember 2017, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (EMPs kohaldatav tekst )

text:
               9.12.2017

               ET

               Euroopa Liidu Teataja

               L 326/42

         KOMISJONI RAKENDUSMÄÄRUS (EL) 2017/2273,
   8. detsember 2017,
   millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 22 lõiget 1,
   ning arvestades järgmist:

               (1)

               Komisjoni määruse (EÜ) nr 889/2008 (2) (muudetud komisjoni rakendusmäärusega (EL) nr 836/2014) (3) artikliga 42 on lubatud erandkorras kuni 31. detsembrini 2017 tuua teatavatel tingimustel mahepõllumajanduslikku kasvatusüksusesse kuni 18 nädala vanuseid mittemahepõllumajanduslikult kasvatatud ja munade tootmiseks mõeldud noorkanu, kui mahepõllumajanduslikult kasvatatud noorkanu ei ole saada.

               (2)

               Mahepõllumajanduslikult kasvatatud ja munade tootmiseks mõeldud noorkanu ei ole liidu turul olnud saada piisava kvaliteediga või piisavas koguses, et täita munakanade kasvatajate vajadusi. Selleks et anda rohkem aega munade tootmiseks mõeldud noorkanade mahepõllumajandusliku tootmise arendamiseks, tuleks kuni 18 nädala vanuseid mittemahepõllumajanduslikult kasvatatud ja munade tootmiseks mõeldud noorkanade kasutamise erandlike tootmiseeskirjade kohaldamist pikendada kuni 31. detsembrini 2018.

               (3)

               Komisjoni määruse (EÜ) nr 889/2008 (mida on muudetud komisjoni rakendusmäärusega (EL) nr 836/2014) artikli 43 kohaselt on mittemahepõllumajandusliku proteiinsööda maksimaalne lubatud osakaal 12-kuulisel ajavahemikul sigade ja kodulindude puhul 2015., 2016. ja 2017. kalendriaastal 5 %.

               (4)

               Mahepõllumajanduslikku proteiinsööta ei ole liidu turul olnud saada piisava kvaliteediga või piisavas koguses, et rahuldada mahepõllumajandusettevõtetes kasvatatud sigade ja kodulindude toitainevajadusi. Valgurikaste taimede mahepõllumajanduslik tootmine ei suuda ikka veel rahuldada nõudlust. Seepärast on asjakohane pikendada erandlikku võimalust kasutada piiratud koguses mittemahepõllumajanduslikku proteiinsööta kuni 31. detsembrini 2018.

               (5)

               Määrust (EÜ) nr 889/2008 tuleks seepärast vastavalt muuta.

               (6)

               Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 889/2008 muudetakse järgmiselt.

               1)

               Artikli 42 punktis b asendatakse kuupäev „31. detsembrini 2017“ kuupäevaga „31. detsembrini 2018“.

               2)

               Artikli 43 teine lõik asendatakse järgmisega.
               „Mittemahepõllumajandusliku proteiinsööda maksimaalne lubatud osakaal 12-kuulisel ajavahemikul kõnealuste liikide puhul on 2018. kalendriaastal 5 %.“

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2017

            Komisjoni nimel

            president

         Jean-Claude JUNCKER

      (1)  ELT L 189, 20.7.2007, lk 1.

      (2)  Komisjoni 5. septembri 2008. aasta määrus (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).

      (3)  Komisjoni 31. juuli 2014. aasta rakendusmäärus (EL) nr 836/2014, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 230, 1.8.2014, lk 10).


title: Komisjoni rakendusmäärus (EL) 2017/2272, 8. detsember 2017, millega registreeritakse garanteeritud traditsiooniliste toodete registris nimetus („Kabanosy staropolskie“ (GTT))

text:
               9.12.2017

               ET

               Euroopa Liidu Teataja

               L 326/40

         KOMISJONI RAKENDUSMÄÄRUS (EL) 2017/2272,
   8. detsember 2017,
   millega registreeritakse garanteeritud traditsiooniliste toodete registris nimetus („Kabanosy staropolskie“ (GTT))
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artiklit 26 ja artikli 52 lõike 3 punkti a,
   ning arvestades järgmist:

               (1)

               Vastavalt määruse (EL) nr 1151/2012 artiklile 26 esitas Poola nimetuse „Kabanosy staropolskie“ registreerimiseks garanteeritud traditsiooniliste toodete registris, mis on sätestatud määruse (EL) nr 1151/2012 artiklis 22. „Kabanosy staropolskie“ on pikad, peened, kuivad vorstipulgad.

               (2)

               Nimetus „Kabanosy“ oli eelnevalt registreeritud (2) nõukogu määruse (EÜ) nr 509/2006 (3) artikli 13 lõike 1 kohaselt garanteeritud traditsioonilise tootena ilma nimetuse reserveerimiseta.

               (3)

               Pärast määruse (EL) nr 1151/2012 artikli 26 lõike 1 teises lõigus osutatud riikliku vastuväidete esitamise menetlust täiendati nimetust „Kabanosy“ määratlusega „staropolskie“. Kõnealune täiendav määratlus kirjeldab nimetuse traditsioonilist iseloomu ja eripära vastavalt määruse (EL) nr 1151/2012 artikli 26 lõike 1 kolmandale lõigule.

               (4)

               Komisjon vaatas nimetuse „Kabanosy staropolskie“ registreerimise taotluse läbi ja seejärel avaldati see Euroopa Liidu Teatajas
                   (4).

               (5)

               Komisjon sai 26. augustil 2016 põhjendatud vastuväite. 9. septembril 2016 edastas komisjon vastuväite.

               (6)

               Rumeenia väitis, et nimetuse „Kabanosy staropolskie“ registreerimine seaks ohtu osaliselt homonüümse nimetuse „Cabanos“ olemasolu. Tegemist on Rumeenia vastega nimetusele „Kabanosy“. „Cabanos“ tähendab Rumeenia lihatooteid, millel on väga sarnased toorained ja tootmistehnoloogia nagu tootel „Kabanosy staropolskie“, mille Poola esitas garanteeritud traditsioonilise tootena (GTT) registreerimiseks.

               (7)

               Komisjon tunnistas vastuväite vastuvõetavaks ja kutsus 7. novembri 2016. aasta kirjas Poolat ja Rumeeniat võtma kolme kuu jooksul osa asjakohastest konsultatsioonidest, et jõuda omavahel kokkuleppele vastavalt nende riigis kehtivatele menetlustele.

               (8)

               Asjaomased riigid jõudsid omavahel kokkuleppele. Poola teatas 2. veebruari 2017. aasta kirjas komisjonile kokkuleppe tulemused.

               (9)

               Poola ja Rumeenia leppisid kokku, et kaitse peaks hõlmama üksnes nimetust „Kabanosy staropolskie“ tervikuna. Selline kaitse ei peaks seega iseenesest takistama määratluse „Kabanosy“ ega ka selle vaste, nt „Cabanos“, kasutamist.

               (10)

               Komisjon märgib, et kokkuleppes tunnistatakse nimetuse „Kabanosy staropolskie“ registreerimist GTTna ja selle eesmärk on tagada seotud õiguste mõistlik kasutamine.

               (11)

               Nimetus „Kabanosy staropolskie“ tuleks seega kanda garanteeritud traditsiooniliste toodete registrisse,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Kabanosy staropolskie“ (GTT) on registreeritud.
   Garanteeritud traditsioonilise toote „Kabanosy“ tootespetsifikaati käsitatakse garanteeritud traditsioonilise toote „Kabanosy staropolskie“ spetsifikaadina vastavalt määruse (EL) nr 1151/2012 artiklile 19 koos nimetuse reserveerimisega.
   „Kabanosy staropolskie“ (GTT) määratletakse komisjoni rakendusmääruse (EL) nr 668/2014 (5) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)“ kuuluva tootena.
   Artikkel 2
   Nimetus „Kabanosy staropolskie“ (GTT) on tervikuna kaitstud. Määratlust „Kabanosy“ ning selle keelelisi versioone ja tõlkevasteid võib jätkuvalt kasutada kogu Euroopa Liidus, tingimusel et liidu õiguskorra alusel kohaldatavad põhimõtted ja eeskirjad on täidetud.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2017

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 1.

      (2)  Komisjoni 19. oktoobri 2011. aasta rakendusmäärus (EL) nr 1044/2011, millega registreeritakse garanteeritud traditsiooniliste eritunnuste registris nimetus [„Kabanosy“ (GTE)] (ELT L 275, 20.10.2011, lk 16).

      (3)  Nõukogu 20. märtsi 2006. aasta määrus (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1). Määrus on tunnistatud kehtetuks ja asendatud määrusega (EL) nr 1151/2012.

      (4)  ELT C 188, 27.5.2016, lk 6.

      (5)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2017/2274, 8. detsember 2017, mis käsitleb Komagataella pastoris'e (DSM 23036) abil saadud 6-fütaasi (EC 3.1.3.26) preparaadi uue kasutusviisi lubamist kalade söödalisandina (loa hoidja Huvepharma EOOD) (EMPs kohaldatav tekst )

text:
                  9.12.2017

                  ET

                  Euroopa Liidu Teataja

                  L 326/44

            KOMISJONI RAKENDUSMÄÄRUS (EL) 2017/2274,
      8. detsember 2017,
      mis käsitleb Komagataella pastoris'e (DSM 23036) abil saadud 6-fütaasi (EC 3.1.3.26) preparaadi uue kasutusviisi lubamist kalade söödalisandina (loa hoidja Huvepharma EOOD)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 esitati taotlus Komagataella pastoris'e (DSM 23036) abil saadud 6-fütaasi (EC 3.1.3.26) preparaadi kasutamiseks kalade söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse Komagataella pastoris'e (DSM 23036) abil saadud 6-fütaasi (EC 3.1.3.26) preparaadi kasutamise lubamist kalade söödalisandina ning selle klassifitseerimist söödalisandite kategooriasse „zootehnilised lisandid“.

                  (4)

                  Komisjoni rakendusmäärusega (EL) nr 98/2012 (2) oli kõnealusele preparaadile antud kümneks aastaks luba kasutada seda broilerkanade, broilerkalkunite, munakanatibude, aretuskalkunite, munakanade, muud liiki nuumlindude ja munalindude, võõrutatud põrsaste, nuumsigade ja emiste söödalisandina.

                  (5)

                  Euroopa Toiduohutusamet (edaspidi „toiduohutusamet“) jõudis oma 21. märtsi 2017. aasta arvamuses (3) järeldusele, et kavandatud kasutustingimustel ei avalda Komagataella pastoris'e (DSM 23036) abil saadud 6-fütaasi (EC 3.1.3.26) preparaat kahjulikku mõju loomade ja inimeste tervisele ega keskkonnale. Toiduohutusamet jõudis järeldusele, et kõnealuse söödalisandi kasutamine võib anda häid tulemusi vikerforelli ja lõhe puhul ning et kõnealust järeldust võib laiendada kõikidele merikogerlastele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                  (6)

                     Komagataella pastoris'e (DSM 23036) abil saadud 6-fütaasi (EC 3.1.3.26) preparaadi hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (7)

                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina vastavalt kõnealuses lisas sätestatud tingimustele.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 8. detsember 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Komisjoni 7. veebruari 2012. aasta rakendusmäärus (EL) nr 98/2012, mis käsitleb luba Pichia pastoris'e (DSM 23036) abil saadud 6-fütaasi (EC 3.1.3.26) kasutamiseks broilerkanade, broilerkalkunite, munakanatibude, aretuskalkunite, munakanade, muud liiki nuumlindude ja munalindude, võõrutatud põrsaste, nuumsigade ja emiste söödalisandina (loa omanik Huvepharma AD) (ELT L 35, 8.2.2012, lk 6).

         (3)  EFSA Journal 2017;15(4):4763.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Aktiivsusühikuid 12 % niiskusesisaldusega täissööda kg kohta

                        Kategooria: zootehnilised lisandid. Funktsionaalrühm: seedimist soodustavad ained.

                     4a16

                     Huvepharma EOOD

                     6-fütaas
                     (EC 3.1.3.26)

                        Söödalisandi koostis

                        Komagataella pastoris'e (DSM 23036) abil saadud 6-fütaasi (EC 3.1.3.26) preparaat minimaalse aktiivsusega:

                                 4 000  OTU (1)/g (tahkel kujul)

                                 8 000  OTU/g (vedelal kujul)

                        Toimeaine kirjeldus

                        Komagataella pastoris'e (DSM 23036) abil saadud 6-fütaas (EC 3.1.3.26)

                        Analüüsimeetod
                         (2)

                     6-fütaasi koguse määramiseks söödas:
                     kolorimeetriline meetod naatriumfütaadist ensüümi toimel eraldunud anorgaanilise fosfaadi sisalduse määramiseks.

                     Kalad

                     —

                     500 OTU

                     —

                                 1.

                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Kasutamiseks söödas, mis sisaldab üle 0,23 % fütiiniga seotud fosforit.

                                 3.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel kaitsevahendeid, sealhulgas respiraatorit ja nahakaitsevahendeid.

                     29. detsember 2027

            (1)  1 OTU on selline ensüümi kogus, mille toimel eraldub tsitraatpuhverlahuses, mille pH on 5,5 ja temperatuur 37 °C, ühe minuti jooksul 5,1 mM naatriumfütaadist 1 mikromool anorgaanilist fosfaati (mõõdetud sinise P-molübdaadi kompleksi lainepikkusel 820 nm).

            (2)  Analüüsimeetodite üksikasjad on kättesaadavad referentlabori veebisaidil aadressil: http://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2017/2275, 8. detsember 2017, milles käsitletakse Lactobacillus acidophilus'e (CECT 4529) preparaadi uue kasutusviisi lubamist broilerite söödalisandina (loa hoidja Centro Sperimentale del Latte) (EMPs kohaldatav tekst )

text:
                  9.12.2017

                  ET

                  Euroopa Liidu Teataja

                  L 326/47

            KOMISJONI RAKENDUSMÄÄRUS (EL) 2017/2275,
      8. detsember 2017,
      milles käsitletakse Lactobacillus acidophilus'e (CECT 4529) preparaadi uue kasutusviisi lubamist broilerite söödalisandina (loa hoidja Centro Sperimentale del Latte)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 on esitatud taotlus lubada Lactobacillus acidophilus'e (CECT 4529) preparaadi uut kasutusviisi. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse Lactobacillus acidophilus'e (CECT 4529) preparaadi lubamist broilerite söödalisandina ning selle klassifitseerimist söödalisandite kategooriasse „zootehnilised lisandid“.

                  (4)

                     Lactobacillus acidophilus'e (CECT 4529) preparaati, mis kuulub kategooriasse „zootehnilised lisandid“, on komisjoni rakendusmäärusega (EL) 2015/38 (2) lubatud kümme aastat kasutada munakanade söödalisandina.

                  (5)

                  Euroopa Toiduohutusamet (edaspidi „toiduohutusamet“) jõudis oma 21. märtsi 2017. aasta arvamuses (3) järeldusele, et kavandatud kasutustingimuste juures ei avalda Lactobacillus acidophilus'e (CECT 4529) preparaat kahjulikku mõju loomade ja inimeste tervisele ega keskkonnale. Samuti järeldas toiduohutusamet, et kolmest hinnatud uuringust vaid kahe puhul võib nimetatud söödalisand soodustada elusmassi juurdekasvu/lõppkaalu saavutamist. Kaks ülejäänud uuringut jäeti kõrvale lindude ebatavaliselt suure suremuse ja väikeste kasvunäitajate tõttu. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                  (6)

                  Need tõendid tunnistati siiski elusmassi juurdekasvu zootehniliste näitajate paranemise piisavateks märkideks. Seepärast leiti, et esitatud andmed vastavad tingimustele, mida tuleb järgida söödalisandi tõhususe tõendamisel broilerite puhul.

                  (7)

                     Lactobacillus acidophilus'e (CECT 4529) preparaadi hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (8)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 8. detsember 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Komisjoni 13. jaanuari 2015. aasta rakendusmäärus (EL) 2015/38, milles käsitletakse loa andmist Lactobacillus acidophilus CECT 4529 valmistise kasutamiseks munakanade söödalisandina ning millega muudetakse määrust (EÜ) nr 1520/2007 (loa hoidja Centro Sperimentale del Latte) (ELT L 8, 14.1.2015, lk 4).

         (3)  EFSA Journal 2017; 15(4):4762.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Sisaldus CFUdes 12 % niiskusesisaldusega täissööda kilogrammi kohta

                        Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.

                     4b1715

                     Centro Sperimentale del latte

                        Lactobacillus acidophilus (CECT 4529)

                        Söödalisandi koostis

                        Lactobacillus acidophilus'e (CECT 4529) preparaat, mis sisaldab vähemalt: 5 × 1010 CFU söödalisandi (tahkel kujul) grammi kohta.

                        Toimeaine kirjeldus

                        Lactobacillus acidophilus'e (CECT 4529) elujõulised rakud.

                        Analüüsimeetod
                         (1)

                     Loendamine: pindkülvimeetod MRS agariga (EN 15787).
                     Tuvastamine: impulssvälja-geelelektroforees (PFGE).

                     Broilerid

                     —

                     1 × 109

                     —

                                 1.

                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, milleks on naha- ja silmakaitsevahendid ning respiraator.

                     29.12.2027

            (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2018/527, 28. märts 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Patata dell'Alto Viterbese“ (KGT))

text:
               5.4.2018

               ET

               Euroopa Liidu Teataja

               L 89/7

         KOMISJONI RAKENDUSMÄÄRUS (EL) 2018/527,
   28. märts 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Patata dell'Alto Viterbese“ (KGT))
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni rakendusmääruse (EL) nr 159/2014 (2) alusel registreeritud kaitstud geograafilise tähise „Patata dell'Alto Viterbese“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Patata dell'Alto Viterbese“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. märts 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 13. veebruari 2014. aasta rakendusmäärus (EL) nr 159/2014, millega registreeritakse kaitstud päritolunimetuste ja kaitstud geograafiliste tähiste registris nimetus [Patata dell'Alto Viterbese (KGT)] (ELT L 52, 21.2.2014, lk 5).

      (3)  ELT C 391, 18.11.2017, lk 14.


title: Komisjoni rakendusmäärus (EL) 2018/554, 9. aprill 2018, millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes

text:
               10.4.2018

               ET

               Euroopa Liidu Teataja

               L 92/4

         KOMISJONI RAKENDUSMÄÄRUS (EL) 2018/554,
   9. aprill 2018,
   millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 9 lõiget 5,
   ning arvestades järgmist:

               (1)

               Nõukogu 13. mai 2013. aasta rakendusmäärusega (EL) nr 412/2013 (2) kehtestati lõplik dumpinguvastane tollimaks Hiina Rahvavabariigist pärit keraamiliste laua- ja kööginõude impordi suhtes.

               (2)

               10. juunil 2017 esitas Hiina eksportiv tootja komisjonile taotluse rakendusmääruse (EL) nr 412/2013 muutmiseks, et kajastada äriühingu tegevusloas nimetatud ingliskeelset täisnime. Esitatud tõendusmaterjali arvestades otsustas komisjon taotluse rahuldada.

               (3)

               Eelnevat arvesse võttes tuleks määruse (EL) nr 412/2013 artikli 1 lõiget 2 vastavalt muuta.

               (4)

               Käesolev määrus on kooskõlas määruse (EL) 2016/1036 artikli 15 lõike 1 alusel loodud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 412/2013 artikli 1 lõige 2 asendatakse järgmisega:

      „2.   Lõpliku dumpinguvastase tollimaksu määr, mida kohaldatakse allpool loetletud äriühingute toodetud ja lõikes 1 kirjeldatud toodete netohinna suhtes liidu piiril enne tollimaksu sissenõudmist, on järgmine:

                  Äriühing

                  Tollimaks (%)

                  TARICi lisakood

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                  Guangxi Province Beiliu City Laotian Ceramics Co., Ltd

                  22,9

                  B353

                  I lisas loetletud äriühingud

                  17,9

                  Kõik muud äriühingud

                  36,1

                  B999 “

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. aprill 2018

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 13. mai 2013. aasta rakendusmäärus (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes (ELT L 131, 15.5.2013, lk 1).


title: Komisjoni rakendusmäärus (EL) 2018/557, 9. aprill 2018, millega muudetakse rakendusmäärust (EL) nr 641/2014 seoses Euroopa Parlamendi ja nõukogu määruse (EL) nr 1307/2013 artikli 36 lõikes 4 osutatud ühtse pindalatoetuse kava ülemmäära suurendamisest teatamisega

text:
               11.4.2018

               ET

               Euroopa Liidu Teataja

               L 93/1

         KOMISJONI RAKENDUSMÄÄRUS (EL) 2018/557,
   9. aprill 2018,
   millega muudetakse rakendusmäärust (EL) nr 641/2014 seoses Euroopa Parlamendi ja nõukogu määruse (EL) nr 1307/2013 artikli 36 lõikes 4 osutatud ühtse pindalatoetuse kava ülemmäära suurendamisest teatamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 36 lõiget 4,
   ning arvestades järgmist:

               (1)

               Komisjoni rakendusmäärusega (EL) nr 641/2014 (2) on kehtestatud määruse (EL) nr 1307/2013 (millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad) rakenduseeskirjad.

               (2)

               Määrust (EL) nr 1307/2013 on muudetud Euroopa Parlamendi ja nõukogu määrusega (EL) 2017/2393, (3) millega muu hulgas lisati määruse (EL) nr 1307/2013 artikli 36 lõikele 4 ühtset pindalatoetuse kava kohaldavate liikmesriikide jaoks võimalus suurendada oma ühtse pindalatoetuse kava ülemmäära.

               (3)

               Arvestades määruse (EL) nr 1307/2013 artikli 36 lõike 4 muudatusi, on vaja kehtestada eeskirjad ühtse pindalatoetuse kava ülemmäära suurendamisest teatamise kohta.

               (4)

               Seepärast tuleks rakendusmäärust (EL) nr 641/2014 vastavalt muuta.

               (5)

               Käesolevas määruses sätestatud meetmed on kooskõlas otsetoetuste komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 641/2014 muutmine
   Rakendusmäärusesse (EL) nr 641/2014 lisatakse järgmine artikkel 16a:

      „Artikkel 16a
      Teade määruse (EL) nr 1307/2013 artikli 36 lõikes 4 osutatud ühtse pindalatoetuse kava ülemmäära suurendamise kohta
      Kui liikmesriik teatab komisjonile oma otsuse vastavalt määruse (EL) nr 1307/2013 artikli 36 lõikele 4, peab komisjonile iga kalendriaasta kohta alates 2018. aastast kuni 2020. aastani esitatav teave sisaldama protsendimäära aastasest riiklikust ülemmäärast, mis on sätestatud kõnealuse määruse II lisas ja millest on maha arvatud summa, mis tuleneb kõnealuse määruse artikli 47 lõike 1 kohaldamisest.“

   Artikkel 2
   Jõustumine
   Käesolev määrus jõustub seitsmendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. aprill 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 608.

      (2)  Komisjoni 16. juuni 2014. aasta rakendusmäärus (EL) nr 641/2014, millega kehtestatakse Euroopa Parlamendi ja nõukogu määruse (EL) nr 1307/2013 (millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad) rakenduseeskirjad (ELT L 181, 20.6.2014, p. 74).

      (3)  Euroopa Parlamendi ja nõukogu 13. detsembri 2017. aasta määrus (EL) 2017/2393, millega muudetakse määruseid (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta, (EL) nr 1306/2013 ühise põllumajanduspoliitika rahastamise, haldamise ja seire kohta, (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, (EL) nr 1308/2013, millega kehtestatakse põllumajandustoodete ühine turukorraldus, ning (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta (ELT L 350, 29.12.2017, lk 15).


title: Komisjoni rakendusmäärus (EL) 2018/579, 16. aprill 2018, millega muudetakse nõukogu määrust (EÜ) nr 312/2003 seoses liidu tariifikvoodi lisamisega teatavatele Tšiilist pärit põllumajandustoodetele

text:
                  17.4.2018

                  ET

                  Euroopa Liidu Teataja

                  L 97/11

            KOMISJONI RAKENDUSMÄÄRUS (EL) 2018/579,
      16. aprill 2018,
      millega muudetakse nõukogu määrust (EÜ) nr 312/2003 seoses liidu tariifikvoodi lisamisega teatavatele Tšiilist pärit põllumajandustoodetele
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 18. veebruari 2003. aasta määrust (EÜ) nr 312/2003, millega rakendatakse ühenduse tariife käsitlevaid sätteid, mis on kehtestatud ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelises assotsiatsioonilepingus, (1) eriti selle artiklit 5,
      ning arvestades järgmist:

                  (1)

                  Nõukogu 11. mai 2017. aasta otsusega (EL) 2017/1368 (2) andis nõukogu loa kirjutada alla ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu kolmandale lisaprotokollile, millega võetakse arvesse Horvaatia Vabariigi ühinemist Euroopa Liiduga, ning seda protokolli ajutiselt kohaldada.

                  (2)

                  Kolmandas lisaprotokollis on sätestatud, et teatavate Tšiilist pärit põllumajandustoodete lubamiseks liidu vabasse ringlusse tuleb lisada üks tariifikvoot.

                  (3)

                  Määrust (EÜ) nr 312/2003 on vaja muuta, et lisada tariifikvoot.

                  (4)

                  Vastavalt otsusele (EL) 2017/1368, eriti selle artiklile 3, kohaldatakse lisatud tariifikvooti alates 1. juulist 2013. Seepärast tuleks käesolevat määrust kohaldada alates samast kuupäevast ning see peaks jõustuma kohe, kui see avaldatakse.

                  (5)

                  Käesoleva määrusega ettenähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 312/2003 lisa muudetakse vastavalt käesoleva määruse lisale.
      Artikkel 2
      Käesolev määrus jõustub selle Euroopa Liidu Teatajas avaldamise päeval.
      Seda kohaldatakse alates 1. juulist 2013.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 16. aprill 2018

               Komisjoni nimel

               president

            Jean-Claude JUNCKER

         (1)  ELT L 46, 20.2.2003, lk 1.

         (2)  ELT L 196, 27.7.2017, lk 1.

         LISA
         Määruse (EÜ) nr 312/2003 lisasse kantakse järgmine rida:

                        „09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Värske, jahutatud või külmutatud sealiha; vorstid jms tooted lihast, rupsist või verest; nende baasil valmistatud toiduained; muud sealihast, -rupsist või -verest tooted või konservid

                        1 000  tonni (*1)

                        100“.

            (*1)  Alates 1.7.2013 kuni 31.12.2013 500 tonni ja igal sellele järgneval 1.1 algaval ja kuni 31.12 kestval ajavahemikul 1 000 tonni.